armvectores/hy_wikipedia_2023 huggingface dataset:
Ռիբոկուր (Սոմի գավառ)

Ռիբոկուր (ֆր.՝ Ribeaucourt), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 173 մարդ, բնակչության խտությունը` 31.92 մարդ/կմ²։ Բնակավայրը զբաղեցնում է 5.42 կմ² տարածք։


== Աշխարհագրություն ==
Գտնվում է Փարիզ քաղաքից 145 կմ հյուսիս, Ամյեն քաղաքից 28 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 139 աշխատունակ (15-64 տարեկան)  բնակիչ, որոնցից ակտիվ էին 107-ը, իսկ ոչ ակտիվները` 32։ Ակտիվության ցուցանիշը կազմում է 77,0 %։ 107 աշխատունակ մարդկանցից աշխատել է 102 անձ (57 տղամարդ և 45 կին)։ Գործազուրկ են եղել 5 անձ (2 տղամարդ և 3 կին)։ 32 անաշխատունակներից 11-ը եղել են աշակերտներ կամ ուսանողներ, 9-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նորթվեստ Արկտիկ շրջան (Ալյասկա)

Նորթվեստ Արկտիկ շրջան (անգլ.՝ Northwest Arctic Borough), ԱՄՆ Ալյասկա նահանգի 18 վարչական միավորներից մեկը։ Ընդհանուր տարածությունը 92.975 կմ² է, բնակչությունը՝ 7.208 մարդ (2009 թ. տվյալներով)։ Շրջկենտրոնն է Կոցեբու բնակավայրը։ Կազմավորվել է 1986 թ.։
Վիշկա (գյուղ, Վելիկոբերեզնյայի շրջան)

Անվան այլ կիրառումների համար տե՛ս՝ Վիշկա (այլ կիրառումներ)Վիշկա (ուկրաիներեն՝ Вишка), գյուղ Ուկրաինայի Անդրկարպատյան մարզի Վելիկոբերեզնյայի շրջանում։
2001 թվականի տվյալներով Վիշկա գյուղում բնակվում էր 897 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրինլի շրջան

Գրինլի (անգլ.՝ Greenlee County), ԱՄՆ Արիզոնա նահանգի շրջաններից մեկը։ Ընդհանուր տարածությունը 4.786 կմ² է, որի միայն 0.3%-ն է ջրային։ Բնակչության թվաքանակը՝ 8.437 (2010 թ. տվյալներով)։ Շրջկենտրոնն է Քլիֆտոն քաղաքը։ Կազմավորվել է 1909 թ.։


== Ծանոթագրություններ ==
Ռելինգեն (Նորվեգիա)

Րելինգեն (նորվ.՝ Rælingen), կոմունա Նորվեգիայի Ակերսհուս ֆյուլքեյում։ Կոմունայի վարչական կենտրոնը Ֆհորդինքբյու քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 71.68   կմ² տարածք։
Րելինգեն կոմունան կազմավորվել է 1929 թվականի հուլիսի 1-ին։ Անվանումը առաջին անգամ գրավոր վավերագրերում հանդիպում է 1400 թվականներին։


== Րելինգենի զինանշանը ==
Րելինգեն կոմունայի զինանշանը հաստատվել է 1981 թվականի ապրիլի 30-ին և իրենից ներկայացնում է դեղին գույնով ներկված վահան, ներքևի մասը սուր, որի վրա պատկերված է կարմիր գույնի անմոռուկ ծաղիկ։


== Բնակչություն ==
Համաձայն 2007 թվականի մարդահամարի տվյալների՝ Րելինգեն կոմունայում բնակվում է 15112 մարդ։ Կոմունայի բնակչության քանակը վերջին 60 տարում մոտ կրկնակի աճ է գրանցել։


== Պատկերասրահ ==

		
		
		


== Աղբյուրներ ==
Store norske leksikon. (նորվեգերեն)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2007-10-01 at the Wayback Machine. (նորվեգերեն)


== Ծանոթագրություններ ==
Նովոսեմենկինո (գյուղ, Բելեբեևսկի շրջան)

Անվան այլ կիրառումների համար տե՛ս՝ ՆովոսեմենկինոՆովոսեմենկինո (ռուս.՝ Новосеменкино, բաշկիրերեն՝ Яңы Семенкин), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 276 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եվգենիա Բրիկ

,
Եվգենիա Վլադիմիրովնա Բրիկ  (ռուս.՝ Евге́ния Влади́мировна Брик, ծննդյամբ՝ Խրիվսկայա, սեպտեմբերի 3, 1981(1981-09-03), Մոսկվա, ԽՍՀՄ - փետրվարի 10, 2022(2022-02-10), Լոս Անջելես, Կալիֆոռնիա, ԱՄՆ), թատրոնի և կինոյի ռուս դերասանուհի։ 


== Կենսագրություն ==
Եվգենիա Բրիկը ծնվել է 1981 թվականի սեպտեմբերի 3-ին Մոսկվայում։ Դերասանուհու իրական ազգանունը Խիրիվսկայա է։ Եվգենիա անունը նա ստացել է ի պատիվ իր պապի՝ լրագրող Եվգենի Կրեյնի, որը եղել է լրագրող։ Բրիկ  բեմական  ազգանունը վերցրել է ի պատիվ հորական մեծ մոր՝ Սոֆյա Բրիկի։ Աղջկա հայրը եղել է համալսարանի դասախոս, դոցենտ, ֆիզիկամաթեմատիկական գիտությունների թեկնածու։ 
Եվգենիան հինգ տարեկանում ընտրվել է որպես մոդել Կուզնեցկի Մոստ փողոցում գտնվող հագուստի համամիութենական նորաձևության տանը։
Եվգենիան գիմնազիայում սովորել է խորացված անգլերեն, որից հետո ուսումը շարունակել է Շչեպկինի անվան թատերական դպրոցում։ Եղել է Մստիսլավ Ռոստրոպովիչի անվան երաժշտական դպրոցի դաշնամուրի բաժնի շրջանավարտ։
2004 թվականին ավարտել է Ռուսաստանի թատերական արվեստի ակադեմիան (Ալեքսանդր Զբրուևի արհեստանոց)։ 2006 թվականի սկզբին և 2008 թվականի վերջին նա աշխատել է «Մայակ» ռադիոյում՝ որպես գիշերային հաղորդաշարի հաղորդավար։ Հղիության և դստեր ծննդյան պատճառով թողել է աշխատանքը։
2014 թվականի փետրվարին Եվգենիան լուսանկարվել է Maxim ամսագրի համար։ 2015 թվականի հուլիսի կեսերին նա  Դիմա Բիլանի «Մի լռիր» երգի տեսահոլովակում խաղացել է գլխավոր դերը։


== Ընտանիք ==
Հայրը՝ Վլադիմիր Եվգենիևիչ Կերին, եղել է ֆիզիկամաթեմատիկական գիտությունների թեկնածու, Համամիութենական կինոյի և լուսանկարի գիտահետազոտական ինստիտուտի աշխատակից, կինոլուսանկարչության ոլորտում  եղել է մի քանի արտոնագրերի համահեղինակ, դոցենտ, դասավանդել է ֆիզիկա և ինստիտուտում համակարգչային գիտություն, մահացել է 50 տարեկանում երկարատև հիվանդությունից հետո, երբ Եվգենիան եղել է 18 տարեկան։ Մայրը՝ Գալինա Հիրիվսկայան։
Ամուսինը՝  Վալերի Տոդորովսկին (ծնված 1962), ծանոթացել են 2002 թվականին 2008 թվականից զույգը մշտապես բնակվել է ԱՄՆ-ում։ Ամուսինները աշխատելու նպատակով մեկնել են Ռուսաստան։ 2009 թվականի օգոստոսին ծնվել է նրանց դուստրը՝ Զոյան։


== Մահ ==
Եվգենիա Բրիկը մահացել է 2022 թվականի փետրվարի 10-ին, 41 տարեկան հասակում, երկարատև հիվանդությունից հետո։ Ըստ դերասանուհի Յուլիա Աուգի՝ Բրիկը մահացել է քաղցկեղից։


== Ծանոթագրություններ ==


== Արտաքին հղումներ ==
Евгения Хиривская на Рускино Archived 2022-03-26 at the Wayback Machine.
Евгения Брик: «Балуйте себя», «Красота & Здоровье», январь 2014
Լոո (գյուղական ավան, Յիելեհտմե շրջան)

Անվան այլ կիրառումների համար տե՛ս՝ ԼոոԼոո (էստ․՝ Loo), գյուղական ավան Էստոնիայի Հարյումաա նահանգի Յիելեհտմե շրջանում։
2011 թվականի տվյալներով գյուղական ավանում բնակվում էր 2093 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Նյայա-բխաշյա

Նյայա-բխաշյա կամ Նյայա-բհաշյա (սանսկր․ Nyāya-bhāṣya, նյայա–մեկնաբանություն), Պակշիլասվամի Վատսյայանայի (ծնունդով Արևմտյան Հնդկաստանից) աշխատությունը, Հնդկաստանի փիլիսոփայության վեց օրթոդոքսալ դպրոցներից (միմանսա, վեդանտա, յոգա, սանկխյա, նյայա, վայշեշիկա) մեկի՝ Նյայայի փիլիսոփայության հիմքում ընկած «Նյայա–սուտրաների» առաջին կանոնակարգված մեկնաբանությունը, գրվել է 4–5–րդ դարերում։
«Նյայա–սուտրաները» լապիդարիումական (լատ.՝ lapidarium - քարի վրա փորագրված) հատուկ համառոտության պատճառով առանց մեկնաբանությունների` բհաշյայի հնարավոր չէ հասկանալ։ Վատսյայանան առաջինն էր, որ նյայայի փիլիսոփայության նորմատիվային տոպիկները ներկայացրել է եվրոպական իմաստով փիլիսոփայական կատեգորիաների ձևով։ Նյայայի 16 կատեգորիաները բաժանել է երկու հիմնական մասերի՝ գիտելիքի աղբյուրներ (պրամանա) և գիտելիքի առարկաներ (պրամեյա) և 14 լրացուցիչ, որոնցից առաջինները դիտարկվում են որպես օնտոլոգիական իրականություն, վերջինները՝ որպես գործնական գործիք փիլիսոփայի համար և այդպիսով տարբերակել է կատեգորիաների իրականության երկու մակարդակներ։
«Նյայա–բխաշյայում» նյայան դիտարկվում է որպես գիտելիքի համակարգ (շաստրա) կիրառական մոտեցման համատեքստում, որպես որոշակի առարկաների անվանակարգերի, դրանց սահմանումներ տալու, այդ սահմանումները ստուգելու հաջորդականություն։ Վատսյայանան մատերիալիստների, բուդդայականների (համաբուդդայական տեսակետներ, մադխյամիկա և պրոտոյոգաչարա), սանքհյայականների և վեդանտիստների հետ բանավեճերում մշակել է Նյայա–սուտրաների տոպիկներ։
Նյայայի նախկին առարկաները, որոնք համակարգվել են «Նյայա–բխաշյա» աշխատությունում՝

գիտելիքի աղբուրների հիմնավորումը (որոնք իրենք կարող են դառնալ գիտելիքի աղբյուր)
ամբողջը մասերի չհանգեցնելը
բառի և իր ռեֆերենտի միջև կապի կոնվենցիոնալ (պայմանական) բնույթը
Ատմանի գոյությունը (մասնավորապես, հենվելով հիշողության ֆենոմենի վրա․ հիշողության օբյեկտ է հանդիսանում ոչ թե իրը՝ որպես այդպիսին, այլ՝ «իմ կողմից ճանաչված իրը»)։Նոր տոպիկներն են՝

Աստծո գոյության հիմնավորումը, հենվելով այն բանի վրա, որ և՛ արտաքին առարկաների ստեղծումը, և՛ անհատների գործունեության արդյունքները ենթադրում են արտաքին ագենտի գործողություն
ճանաչողության սխալական կոնցեպցիան, որը գործ ունի երկու օբյեկտների հետ՝ ներկա և անցյալ, որը ընկալվում է որպես ներկա։Վատսյայանան քննադատելով բուդդայական փիլիսոփա Դիգնագայի ապոխ-վադա բուդդայական ուսմունքը (Ա բառի իմաստը ոչ–Ա բառի բացառումն է)՝ հումորով նշում է, եթե կովը ներկայացնենք որպես ոչ-ձի, ապա այն կարելի է ներկայացնել նաև որպես ոչ-կով, հետևաբար այն փաստը, որ մենք այդպես չենք վարվում, վկայում է այն մասին, որ առարկաները դրական էություն ունեն։


== Գրականություն ==
Spitzer M. Begriffsuntersuchungen zum Nyāyabhāṣya. Kiel, 1926․
Шохин В. К. Школы индийской философии. Период формирования IV в. до н.э. - II в. н.э. М., 2004.- 415 с. ISBN 5-02-018390-3
Նոր փիլիսոփայական հանրագիտարան, Ньяя-бхашья ((ռուս.))


== Ծանոթագրություններ ==
Օծկա վանք

Օծկա վանք, Լեռնային Ղարաբաղի Հանրապետության Ասկերանի շրջանի Բադարա գյուղի մոտ, թեք սարահարթի վրա։ Հնում մտնում էր Մեծ Հայքի Արցախ նահանգի Խաչեն գավառի մեջ։


== Ճարտարապետություն ==
Համալիրը բաղկացած է եկեղեցուց, սեղանատնից և մի քանի ավերված շինություններից։ Շրջակայքում կան գերեզմաններ, 12-13-րդ դարերի խաչքարեր, գյուղատեղի։ Եկեղեցին միանավ թաղածածկ բազիլիկ է, որին հյուսիսից կցված են 2 ավանդատները։ Եկեղեցու պատերի մեջ շարված են ավելի հին շինության քանդակազարդ քարեր, որոնց վրա պահպանվել են հայերեն վիմագիր արձանագրություններ։ Հավանաբար կառուցվել է վաղ միջնադարում, վերակառուցվել 12-13-րդ դարերում։


== Ծանոթագրություններ ==
Դադվա

Դադվա, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Գուլադտի

Գուլադտի (ռուս.՝ Гуладты), գյուղ Ռուսաստանի Դաղստան հանրապետության Դախադաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 1012 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յասենովկա (այլ կիրառումներ)

Յասենովկա, կարող է վերաբերել՝

Յասենովկա - գյուղ, Ուկրաինայի Ժիտոմիրի մարզի Չեռվոնոարմեյսկի շրջանում
Յասենովկա - գյուղ, Ուկրաինայի Խմելնիցկիի մարզի Յարմոլինի շրջանում
Յասենովկա - գյուղ, Ուկրաինայի Վոլինի մարզի Ռոժիշչեի շրջանում
Վահակուլմու

Վահակուլմու (էստ․՝ Vahakulmu), գյուղ Էստոնիայի Լյաենե-Վիրումաա նահանգի Տապա շրջանում։
2011 թվականի տվյալներով գյուղում բնակվում էր 97 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մեր թաղի ձայները (ֆիլմ, 1960)

«Մեր թաղի ձայները», Յուրի Երզնկյանի 1960 թվականի նկարահանած կինոնկար։ Այն տարբեր բնավորության ու ճակատագրի տեր, ինքնուրույն կյանքի շեմին կանգնած երիտասարդների, նրանց ընկերության ու սիրո մասին է։


== Դերերում ==
Հակոբ – Պավել Արսենով
Կարեն – Ն. Մակարյան
Տիգրան – Ե. Եսայան
Նունե – Լ. Օսիպովա
Անահիտ – Կ. Դանդուրովա
Արամ – Կ. Ադամով
Գուրգեն Գրիգորևիչ – Գեն (Գ. Շահնազարյան)
Արսեն – Վլադիմիր Զեմլյանիկին
քաղաքացի – Հրաչյա Ներսիսյան
դերձակ – Արման Կոթիկյան
Զարեհ – Երվանդ Ղազանչյան
Գոհար – Է. Թիրոյան
Լուսիկ – Գ. Գալստյան
Գրիշա – Է. Մնացականյան


== Հղումներ ==
«Մեր թաղի ձայները» arm-cinema.am ում Archived 2011-12-25 at the Wayback Machine.
Սոմալի (այլ կիրառումներ)

Սոմալին կարող է վերաբերել՝

Սոմալի (թերակղզի) - թերակղզի Աֆրիկայում։
Սոմալի - պետություն Աֆրիկայում։
Փառքի կոթող (Տոլյատի)

Փառքի կոթող (ռուս.՝ Обелиск Славы в Тольятти), ստելա Ռուսաստանի Սամարայի մարզի Տոլյատի քաղաքի Ազատության հրապարակում՝ նվիրված Հայրենական Մեծ պատերազմի և Հեղափոխության հերոսներին։


== Պատմություն ==
Ստավրոպոլի (Տոլյատի քաղաքի նախկին անվանումը) կառուցապատման նախագծի համաձայն ջրհեղեղի գոտուց քաղաքի տեղափոխումից հետո քաղաքի կենտրոնում պետք է լինեին Պուշկինի հրապարակը և Պուշկինի զբոսայգին։ Սակայն 1957 թվականի ապրիլին երիտասարդ շինարարներն առաջարկեցին սեփական միջոցներով հրապարակի կենտրոնում կառուցել հուշարձան «Հանուն ազատության մարտիկների»։ Թղթի թափոնների և մետաղի ջարդոնի հավաքման և հանձնման միջոցով կուտակվեց 30 հազար ռուբլի։
Հուշարձանի համար հայտարարված նախագծերի մրցույթում հաղթեց քաղաքի գլխավոր ճարտարապետ Միխայիլ Սորոկինը։ Նրան պարգևատրեցին Մոսկվայի երիտասարդության և ուսանողության VI միջազգային փառատոնի ուղեգրով։ 
Հուշարձանին տրվեց դասական քառանիստ կոթողի տեսք։ Նրա յուրաքանչյուր նիստի վրա պատկերված էր ազատության համար պայքարող մարտիկների հարթաքանդակներ (քաղաքի բնակիչներ)։ 

Հայրենական Մեծ պատերազմի հերոսներ
օդաչու Վիկտոր Նոսովի
հետևակ Վասիլի Ժիլինի
նավաստի Եվգենի Նիկոնովի
ինչպես նաև 1918 թվականին սպանված քաղգործկոմի առաջին նախագահ Վասիլի Բանիկինի
1958 թվականի հոկտեմբերի 26-ին կայացավ հուշարձանի հանդիսավոր բացումը։ Այդ օրվանից Ազատության հրապարակը դարձավ քաղաքի կենտրոնական հրապարակը։  
1958 թվականի նոյեմբերի 7-ից քաղաքային հանդիսությունները և շքերթները սկսեցին կայանալ հենց այստեղ։ «Հանուն ազատության մարտիկների» հուշարձանի անվանումով սկսվեց կոչվել հրապարակը, իսկ հարակից զբոսայգին կոչվեց Երիտասարդական։


== Վերակառուցում ==
1975 թվականի ապրիլին Հայրենական Մեծ պատերազմի 30-ամյակի նախապատրաստման ընթացքում կոթողը վերակառուցվեց և ձևափոխության ենթարկվեց։   
Հանվեցին եզրային մասում գտնվող չորս քարե գնդերը և դեկորատիվ շղթաները, ինչպես նաև փոխվեցին հերոսների կիսապատկերներով մեդալիոնները։ Տոլյատինցի քանդակագործներ Ա. Ն Պրոնյուշկինը և Ն. Ի. Կոլեսնիկովը կերտեցին հերոսների բրոնզե հարթաքանդակները։ Հուշարձանը երեսապատվեց գրանիտով։
Կոթողի մի կողմում տեղադրված հուշատախտակին գրված էր`

Մյուս կողմում գրված էր, ժողովրդի ազատության և երջանկության համար ընկած մարտիկներին։
1978 թվականի նոյեմբերի 3-ին  հուշարձանում վառվեց անմար կրակը, որը բերվել էր Սամարայի Փառքի կոթողից զրահամեքենայով։ Աստիճանաբար հուշարձանը սկսեցին կոչել «Փառքի կոթող»։
2006 թվականին Տոլյատիի քաղաքապետ Նիկոլայ Ուտկինն առաջարկեց վերականգնել հուշարձանը։ Հայրենական Մեծ պատերազմի 70-ամյակի տոնակատարությունների հետ կապված հուշարձանը վերականգնվեց և հանդիսավորապես բացվեց 2015 թվականի մայիսի 8-ին։


== Գրականություն ==
Овсянников В. А. Часть I // Ставрополь - Тольятти. Страницы истории. - Тольятти: Изд-во Фонда «Развитие через образование», 1997. - С. 345. - 364 с илл. с. - ISBN 5-88299-016-5.


== Ծանոթագրություններ ==
Զոլոտոյ Կոլոդեզ

Զոլոտոյ Կոլոդեզ (ուկրաիներեն՝ Золотий Колодязь), գյուղ Ուկրաինայի Դոնեցկի մարզի Դոբրոպոլսկի շրջանում։
2001 թվականի տվյալներով Զոլոտոյ Կոլոդեզ գյուղում բնակվում էր 910 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իմ անունն Արամ է

Իմ անունն Արամ է, կարճ պատմվածքների ժողովածու–գիրք է Վիլյամ Սարոյանի հեղինակությամբ՝ առաջին անգամ տպագրված 1940 թ.։
Պատմվածքները հայ արմատներ ունեցող տղայի՝ Արամ Գարօղլանյանի, և իր հարազատ–բարեկամների մասին է, որոնք բնակվում են ԱՄՆ-ի Ֆրեզնո քաղաքում։


== Գրքի բովանդակությունը ==
Գեղեցիկ սպիտակ ձիու ամառը
Ուղևորություն դեպի Հանֆորդ
Նռնենիները
Նա, կարելի է ասել, մեր ապագա բանաստեղծն է
Հիսուն յարդանոց վազքը
Հնաոճ սիրավեպ սիրային ոտանավորներով ու այլևայլ բաներով
Իմ զարմիկ հռետոր Տիգրանը
Երիցական եկեղեցու երգիչները
Կրկեսը
Կրթված նպարավաճառը լողորդ երեք տղայի առջև
Լոկոմիտիվ—38 օջիբվեյը
Խորհուրդներ ամերիկացի ճանապարհորդին
Խեղճուկրակ արաբը
Ուղերձ չնչահավատներին


== Տես նաև ==
Վիլյամ Սարոյան
Էռյա

Էռյա (էստ․՝ Erja), գյուղ Էստոնիայի Լյաենեմաա նահանգի Ռիդալա շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հնաբերդ (Արարատի մարզ)

Անվան այլ կիրառումների համար տե՛ս՝ Հնաբերդ (այլ կիրառումներ)Հնաբերդ (նախկին անվանումը` Թոփրախկալա),
գյուղ Հայաստանի Հանրապետության Արարատի մարզի Արտաշատի տարածաշրջանում, Արտաշատ քաղաքից մոտ 5 կմ հյուսիս-արևելք։ Հնաբերդ է վերանվանվել 1949 թվականի դեկտեմբերի 1-ին։


== Պատմություն ==
Գյուղը հիմնադրվել է 1831 թվականին։ Նախկինում ունեցել է Գուրպանթեփե, Թորփախկալա, Թորփաղկալա, Կուրբանթափա, անվանումները։ Հնաբերդ է վերանվանվել 1949 թվականին։ Գյուղը գտնվում է Արարատյան դաշտում` Արաքս գետի հովտում։ Ծովի մակարդակից ունի 875 մ բարձրություն։


== Կլիմա ==
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5°C: Ամառը տևական է` մայիսից մինչև հոկտեմբեր, օդի միջին ամսական ջերմությունը հասնում է 24-ից 26°C, իսկ առավելագույնը՝ 42°C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները տափաստաններ են, որոնք ոռոգման ընթացքում վերածվել են կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։
Ունի արտեզյան աղբյուրներ։


== Բնակչություն ==
Ըստ ՀՀ 2011 թ. մարդահամարի արդյունքների` Հնաբերդի մշտական բնակչությունը կազմել է 611, առկա բնակչությունը` 589 մարդ։ Մինչև 1918-1920 թթ. եղել է բացառապես ադրբեջանաբնակ, այնուհետ ունեցել խառը հայ-ադրբեջանական բնակչություն։
Հնաբերդի բնակչության փոփոխությունը ժամանակի ընթացքում` ստորև.


== Տնտեսություն ==
Գյուղն ունի առկա 140 տնտեսություն, նախակրթարան, դպրոց, գրադարան, բուժկետ։ Համայնքի տնտեսության մասնագիտացման ճյուղը գյուղատնտեսությունն է, համախառն բերքի մեծ մասը տալիս է այգեգործությունը։ Գյուղատնտեսական նշանակության հողերը կազմում են շուրջ 188 հա։ Համայնքի հողերի հիմնական մասն օգտագործվում են որպես պտղատու և խաղողի այգիներ՝ կազմելով համապատասխանաբար 109 հա և 5 հա։ Վարելահողերը զբաղեցնում են մոտ 60 հա։ Զբաղվում են այգեգործությամբ, խաղողագործությամբ, բանջարաբուծությամբ։ Մշակում են ջերմասեր բանջարաբոստանային կուլտուրաներ, ինչպես նաև հացահատիկ։ Զբաղվում են կաթնատու անասնապահությամբ, թռչաբուծությամբ։
Արդյունաբերություն չունի։


== Տես նաև ==
Հնաբերդի պատմության և մշակույթի անշարժ հուշարձանների ցանկ


== Ծանոթագրություններ ==


== Հղումներ ==
Արարատի մարզպետարան Archived 2012-04-13 at the Wayback Machine.
Աբայա (գյուղ, Կոեռու շրջան)

Անվան այլ կիրառումների համար տե՛ս՝ ԱբայաԱբայա (էստ․՝ Abaja), գյուղ Էստոնիայի Յարվամաա նահանգի Կոեռու շրջանում։
2011 թվականի տվյալներով գյուղում բնակվում էր 48 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կորժովկա (գյուղ, Ստարոկոնստանտինովի շրջան)

Անվան այլ կիրառումների համար տե՛ս՝ ԿորժովկաԿորժովկա (ուկրաիներեն՝ Коржівка), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Կորժովկա գյուղում բնակվում էր 472 մարդ։ Բնակավայրը զբաղեցնում է 1313 կմ² տարածք։ Բնակչության խտությունը կազմում էր 359,48 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ունա (Սավայի վտակ)

Ունա (սերբական կիրիլիցա՝ Уна), գետ Խորվաթիայում և Բոսնիա և Հերցեգովինայում։ Ընդհանուր երկարությունը 214.6 կիլոմետր է, ջրահավաք ավազանի մակերեսը՝ 9829 քառակուսի կիլոմետր, ջրի միջին ծախսը՝ վայրկյանում 202 խորանարդ մետր։ Վարկածներից մեկի համաձայն՝ գետի անվանադիրը հին հռոմեացիներն են, ովքեր, նրանով հիացած, անվանել են Una, այսինքն՝ թիվ մեկ (Una).: Ըստ մեկ այլ վարկածի՝ գետի անունը առնչվում է հնդեվրոպական *unt արմատին, որ սկզբնապես նշանակել է "ալիք":


== Բնութագիր ==
Ունայի ակունքը գտնվում է Խորվաթիայում՝ Դինարյան բարձրավանդակի Ստրաժբենիցա սարի հյուսիսարևելյան լանջին։ Խորվաթիայի տարածքով չորս կիլոմետր հոսելով՝ գետը հասնում է Բոսնիա և Հերցեգովինա, դառնում բնական սահման նախ՝ վերջինիս ու Խորվաթիայի, ապա՝ Բոսնիա և Հերցեգովինայի ու Սերբիայի միջև, մինչև որ Յասենովեց քաղաքի մերձակայքում միախառնվում է Սավային։
Վերին հոսանքում գետը լեռնային է, հոսքը բուռն է, արագ, սահանքներով առատ։ Միջին և ստորին հոսանքներում գետի ընթացքը դանդաղում է, հունը դառնում է ոլորապտույտ։ Գարնանն ու աշնանը գետը հաճախ հորդանում է, դուրս գալիս ափերից։ Ստորին հոսանքում նավարկելի է ոչ մեծ նավերի համար։
Ունայի ափերին են գտնվում Մարտին Բրոդ, Բիհաչ, Բոսանսկա Կրուպա, Բոսանսկի Նովի, Կոզարսկա Դուբիցա (նախկին Բոսանսկա Դուբիցա, Բոսնիա և Հերցեգովինա); Դվոր, Հրվատսկա Դուբիցա (Խորվաթիա) քաղաքները։
Գետի խոշոր վտակներն են Ունացը, Սանան, Կլոկոտն ու Կրուշնիցան:.
Ունան կանոնավոր կերպով դիտարկումների և ջրաբանական չափումների է ենթարկվում Խորվաթիայի տարածքում, Հրվատսկա Կոստանիցա քաղաքի մերձակայքում։
Ունայի գետահովիտն աչքի է ընկնում բնական բազմազանությամբ։ Այստեղ աճում են շուրջ 170 տեսակի հազվագյուտ բույսեր, որոնցից մեկը՝ զանգակածաղկի մի յուրատիպ տեսակ գետի պատվին կոչվել է Campanula unensis: Գետի ջրերում բազմանում են 28 տեսակի ձկներ, այդ թվում՝ դանուբյան սաղմոն, որ ամենախոշորն է այդ 28 ձկնատեսակների մեջ։
Ստեղծվել է Ունայի ազգային պարկ, որը գետահովտից բացի ընդգրկում է շրջակա լեռնային կուսական անտառները։ Այս և խորվաթական Լճերի ազգային պարկի գրեթե սահմանակից լինելը այդ վայրերը դարձնում է չափազանց գրավիչ հազարավոր մարդկանց համար։ Հարևան երկու ժողովուրդների պատմական, մշակութային հոգեհարազատությունը ևս նկատի առնելով՝ երբեմն առաջարկություններ են արվում երկու ազգային պարկերի կառավարումն ու զարգացման ծրագրերի կենսագործումը համատաղ իրականացնելու վերաբերյալ։
Գետի հետ կապված կարևոր իրադարձություններից է ամեն տարի անցկացվող Ունայի միջազգային ռեգատան, որի մասնակիցները նավակներով, մակույկներով, կայակներով մրցակցում են խորվաթական Վրելո Ունեից մինչև Բիհաչ ընկած հատվածում։


== Գրականություն ==
Мала енциклопедија Просвета (3 ed.)։ Београд: Просвета։ 1985։ ISBN 978-86-07-00001-2 
Марковић Јован Ђ. (1990)։ Енциклопедијски географски лексикон Југославије։ Сарајево: Свјетлост։ ISBN 978-86-01-02651-3 


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Green Visions article about Una
Una springs in Lika region, Croatia
Ունա (Սավայի վտակ) հոդվածը Սովետական մեծ հանրագիտարանում
Ագաթա Քրիստիի հուշահամալիր

Ագաթա Քրիստիի հուշահամալիր (անգլ.՝ Agatha Christie Memorial), գրող, դրամատուրգ Ագաթա Քրիստիին նվիրված հուշահամալիր Լոնդոնում, Մեծ Բրիտանիա՝ Քրենբուրն և Գրեյթ Նյուփորթ փողոցների խաչմերուկում, Քովենթ Գարդենի հարևանությամբ։ Տեղակայված է Լոնդոնի թատերական թաղամասի սրտում։ Այս վայրն ընտրվել է թատրոնում Ագաթա Քրիստիի արած ներդրումների համար. նրա «Թակարդ» քրեական-դետեկտիվ պիեսն աշխարհի ամենաշատ ներկայացված պիեսն է, և Քրիստին առաջին կին դրամատուրգն էր, որի երեք պիեսները միաժամանակ ցուցադրվել են Լոնդոնի Վեստ Էնդում։
Հուշարձանն ունի գրքի տեսք, որի կենտրոնում պատկերված է Ագաթա Քրիստիի դիմաքանդակը։ 2,4 մետր բարձրությամբ հուշարձանը պատրաստված է բրոնզից։ Այն լուսավորվում է ինչպես ներքևի, այնպես էլ ներսի հատվածներից։ Հուշարձանի դիմացի մասում փորագրված է։ Հուշարձանի հեղինակը քանդակագործ Բեն Թվիսթոն-Դեյվիսն է։

1994 թվականից ի վեր հուշարձանի ստեղծման գաղափարը մշակել և իրականացրել է Ագաթա Քրիստիի թոռը՝ Մեթյու Պրիչարդը, «Թակարդ» պիեսի բեմադրիչ Սթիվեն Վելի-Քոենի հետ։ Վեսթմինսթերի քաղաքային խորհուրդը պաշտոնական համաձայնություն է տվել և առաջարկություններ արել հուշահամալիրի շինարարության վերաբերյալ։ Ըստ քանդակագործ Թվիսթոն-Դեյվիսի՝ սա Քրիստիին նվիրված առաջին հուշարձանն է Լոնդոնում, թեև Քրիստիի կիսանդրին արդեն տեղադրվել էր Անգլիայի Դևոն թագավորության Տորկի քաղաքում։ Հուշարձանը բացվել է 2012 թվականի նոյեմբերի 25-ին՝ «Թակարդ» պիեսի 60-ամյակի կապակցությամբ։
Հուշահամալիրի վրա անգլերենով զետեղվել են Քրիստիի ամենահայտնի գրքերի և պիեսների վերնագրերը, ինչպես նաև այն լեզուներով, որոնցով թարգմանվել են նրա ստեղծագործությունները։ Վերնագրերը մրցույթի միջոցով ընտրել են Քրիստիի երկրպագուները։ Գրառումների մանրամասները կարելի է տեսնել պաշտոնական կայքում։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
http://www.agathachristiememorial.co.uk Ագաթա Քրիստիի հուշահամալիր. պաշտոնական կայք
West End to get Agatha Christie memorial (8 August 2012), BBC
Agatha Christie memorial to be erected by Alison Flood (10 August 2012), The Guardian
(8907) Տակաջի

(8907) Տակաջի (անգլ.՝ Takaji), աստերոիդ աստերոիդների հիմնական գոտում։ Հայտնաբերվել է 1995 թվականի նոյեմբերի 24-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 3,01496 ա. մ., առավելագույնը մոտենում է 2,7476 ա. մ. հեռավորության վրա և հեռանում 3,2823 ա. մ.։ Արեգակի շուրջ մեկ ամբողջական պտույտ է կատարում 1912,14 երկրային օրվա ընթացքում, իր ուղեծրով շարժվելով միջինում 0,18827 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8907) Տակաջի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(3231) Միլա

(3231) Միլա (անգլ.՝ Mila), աստերոիդ աստերոիդների հիմնական գոտում։ Հայտնաբերվել է 1972 թվականի սեպտեմբերի 4-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,445314 ա. մ., առավելագույնը մոտենում է 2,1353 ա. մ. հեռավորության վրա և հեռանում 2,7554 ա. մ.։ Արեգակի շուրջ մեկ ամբողջական պտույտ է կատարում 1396,69 երկրային օրվա ընթացքում, իր ուղեծրով շարժվելով միջինում 0,257752 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3231) Միլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սանտուերիի ամրոց

Սանտուերիի ամրոց (իսպ.՝ Castillo de Santueri), պաշտպանական կառույց Իսպանիային պատկանող Մալյորկա կղզում (Բալեարյան կղզիներ)՝ Ֆելանիչ քաղաքում։ Տեղակայված է ժայռի գագաթին՝ ծովի մակարդակից 475 մետր բարձրության վրա։


== Պատմություն ==
Ներկայիս ամրոցը կառուցվել է 14-րդ դարում, սակայն դրանից առաջ այդ տարածքում դեռ Հին Հռոմի ժամանակներից եղել է ամրաշինություն, որի ռազմավարական հարմար դիրքը թույլ է տվել վերահսկել ծովածոցերն ու ծովախորշերը։ Մավրերն իրենց ներդրում են ունեցել ամրոցի վերակառուցման գործում 8-13-րդ դարերում, երբ իշխել են թերակղզում։ Երբ 1231 թվականին Խայմե I թագավորն իր զորքով ներխուժել է Մայորկա, Սանտուերիի ամրոցը մավրերի համար ծառայել է որպես ապաստարան և պաշարվել է քրիստոնյաների կողմից։ Երբ վերջիններս հասկացել են, որ ամրոցն անառիկ է, դիմել են խորամանկության. նրանք կազմակերպել են խնջույք՝ երաժշտությամբ ու պարերով։ Այդպիսով շեղելով մավրերի ուշադրությունը՝ քրիստոնյաներն ամրոցի վրա հարձակվել են հակառակ կողմից։ Մի քանի մավրերի հաջողվել է փախչել ու թաքնվել քարայրում։ Քրիստոնյաները ենթադրել են, թե նրանք շուտով կմեռնեն սովից, սակայն մավրերին հաջողվել է կենդանի մնալ, քանի որ քարանձավի արևմտյան կողմում ելք կար դեպի ծովը, որտեղ նրանք ձուկ են որսացել և փրկվել սովամահ լինելուց։

Ամրոցի պատերը, որ վերակառուցվել են 1348 թվականին, ունեցել են 370 հրակնատներ։ Պահպանվել են ամրոցի տարբեր կողմերում տեղակայված երեք քառանկյուն աշտարակներ և մեկ շրջանաձև աշտարակ, որ հայտնի է որպես Խոնարհման աշտարակ։
1811 թվականին Սանտուերիի ամրոցը դարձել է մասնավոր սեփականություն։ Նրա պատերի ներսում պահպանվել են մատուռը, ալրաղացը և բանջարեղեն ու միրգ աճեցնելու համար նախատեսված հանավարները։ 1993 թվականի նոյեմբերի 30-ին ամրոցը հայտարարվել է Իսպանիայի մշակութային ժառանգության օբյեկտ և ստացել է RI-51-0008421 գրանցման համարը։ Ներկայում այն այցելությունների համար փակ է։


== Ծանոթագրություններ ==


== Արտաքին հղումներ ==
Պաշտոնական կայք
Սանտուերիի ամրոց. Google Maps
Հայկական բարեգործական ընդհանուր միության Իտալիայի մասնաճյուղ

Հայկական բարեգործական ընդհանուր միության Իտալիայի մասնաճյուղ, Միջնադարյան Իտալիայի տարբեր քաղաքներում եղել են մեծ թվով հայ հոգևորականներ, գործել են կրոնական միաբանություններ։ 14-րդ դարի սկզբից հիշվում է «Իտալիայի հայերի եպիսկոպոս» եկեղեցական տիտղոսը։


== Եկեղեցիներ ==

13-14-րդ դարերից երկրի մի շարք քաղաքներում եղել են շուրջ 40 հայկական եկեղեցի ու մենաստան, որոնք ժամանակի ընթացքում անցել են լատին կրոնական կարգերի և ձուլվել իտալական հաստատությունների մեջ։ Միջին դարերում կառուցված բազմաթիվ հայկական եկեղեցիներից առ այսօր հայերին է պատկանում միայն Վենետիկի Սուրբ Խաչ եկեղեցին, որը փոխանցվել է 1717 թվականից Սուրբ Ղազար կղզում հաստատված Մխիթարյան միաբանությանը։ Սուրբ Խաչ եկեղեցին առաջին անգամ հիշվում է 1434 թվականին։ Ամբողջական նորոգման ենթարկվելուց և ընդարձակվելուց հետո վերաբացվել է 1982 թվականին (կարճ ժամանակով) և ապա՝ 1995 թվականին (1999 թվականի ապրիլից դարձյալ դադարեցվել է կիրակնօրյա պատարագի մատուցումը)։ Հայաստանյայց առաքելական եկեղեցու Իտալիայի հոգևոր հովվությունը (առաջին հավար հովիվ՝ Տեր Եղիշե քահանա Կարամյան) սկսել է գործել 1924 թվականից, մտնում է Արևմտյան Եվրոպայի հայրապետական պատվիրակության կազմի մեջ։ 1937 թվականից մինչև 1952 թվականը համայնքը մնայուն հովիվ չի ունեցել։ 1958 թվականին տեղի է ունեցել Սիլանի նորակառույց Սուրբ Քառասուն մանկունք հայկական եկեղեցու օծումը (կառուցվել է բարերարներ Հովհաննես և Սարգիս Տիարպեքիրյան եղբայրների նվիրատվությամբ, ճարտարապետ՝ Զարի Սուրյան)։ Հովվական պաշտոնի է կոչվել Օշին արքեպիսկոպոս Նիկպյանը։ Նրան հաջորդել են Զգոն արքեպիսկոպոս Հովսեփյանը, ժիրայր վարդապետ Թաշճյանը, Սարգիս քահանա Մարզպանը։


=== Հայերը Ֆլորենցիայում ===
Ֆլորենցիայում հայ առևտրականներ և վանականներ, հավանաբար, հաստատվել են 6-7-րդ դարերում.։ Հայերն այստեղ կառուցել են Սուրբ Մինասվանքը, որը մինչև 9-րդ դարի պատկանել է Բարսեղյան միաբանութունին։ Եկեղեցում կա քաղաքի պաշտպան Սուրբ Մինասի խճանկարը՝ հայ թագավորի հանդերձանքով և արձանագրությամբ (Ս. Սինասը, ըստ ավանդության, Հայաստանի թագավոր է հռչակվել)։ Ֆլորենցիան առևտրական հարաբերություններ է ունեցել Կիլիկիայի Հայկական թագավորության հետ։ Նրանց միջև կապերը բարգավաճել են հատկապես 14-րդ դարում, երբ մաքսային և այլ առանձնաշնորհումներ են արվել Ֆլորենցիայի վաճառականներին։


== Ծանոթագրություններ ==
Շերի լե Պույի

Շերի լե Պույի (ֆր.՝ Chéry-lès-Pouilly), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Մարլ կանտոնի կազմի մեջ։ Համայնքի շրջանը՝ Լան։
Համայնքի INSEE կոդը՝ 02180:


== Բնակչություն ==
2010 թվականի տվյալներով՝ համայնքի բնակչությունը կազմում է 673 մարդ։


== Տնտեսություն ==
2010 թվականին համայնքի 334 աշխատունակ (15-64 տարեկան) բնակիչներից 313-ը տնտեսապես ակտիվ էին, 117-ը՝ ոչ ակտիվ (ակտիվության ցուցանիշը կազմել է 72.8%, 1999 թվականին եղել է 72.8%)։ 313 տնտեսապես ակտիվ բնակիչներից աշխատում էին 282-ը (155 տղամարդ և 127 կին), գործազուրկ էին 31 մարդ (13 տղամարդ և 18 կին)։ 117 տնտեսապես ոչ ակտիվ բնակիչներից 27-ը եղել են աշակերտներ կամ ուսանողներ, 54-ը՝ թոշակառուներ, 36-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Շերի լե Պույի (ֆր.)
Միասնական էներգահամակարգ

Միասնական էներգահամակարգ, երկրի ամբողջ տարածքի կամ դրա զգալի մասի էներգամատակարարման համար էներգահամակարգերի միավորում։ Միասնական էներգահամակարգում էներգահամակարգերը միացվում են գերբարձր լարման (500, 700 կվտ և ավելի) էլեկտրահաղորդման գծերով։ Միասնական էներգահամակարգն ունի մի շարք առավելություններ առանձին և միացյաչ Էներգահամակարգերի նկատմամբ, աշխատանքի բարձր հուսալիություն, անխափան էներգամատակարարում, հզորության անհրաժեշտ ռեզերվ ստեղծելու դյուրինություն և այլն։ Միասնական էներգահամակարգն օժտված է մեծ համակարգերին բնորոշ հատկություններով (մեծ չափեր, բարդ միջհամակարգային կապեր, կարգավորման նպատակաուղղվածություն)։ 
Միասնական էներգահամակարգի ստեղծումը նպաստում է միջանկյալ շրջանների էլեկտրիֆիկացման ծախսերի նվազմանը, էլեկտրակայանների հզորության և էներգիայի լավագույն օգտագործմանը, կայանների ու էներգահամակարգերի շահավետության և հուսալիության բարձրացմանը։ Բացի այդ, տարբեր ժամային գոտիներում գտնվող էներգահամակարգերի միավորումը նվազեցնում է առավելագույն գումարային բեռնվածքը։
Սանտա Կրոչե դել Սանիո

Սանտա Կրոչե դել Սանիո (իտալերեն՝ Santa Croce del Sannio), կոմունա Իտալիայի Կամպանիա մարզի Բենևենտո գավառում։
Բնակչությունը կազմում է 1067 մարդ, բնակչության խտությունը կազմում է 67 մարդ/կմ²։ Զբաղեցնում է 16 կմ² մակերես տարածք։ Փոստային ինդեքս՝ 82020, հեռախոսային կոդ՝ 0824։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 824950005
Պաշտոնական կայք՝ http://santacrocedelsannio.asmenet.it Archived 2012-01-14 at the Wayback Machine.


== Արտաքին հղումներ ==
http://santacrocedelsannio.asmenet.it Archived 2012-01-14 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ուտուլիկ (գյուղ, Սլյուդյանսկի շրջան)

Ուտուլիկ (ռուս.՝ Утулик), գյուղ Ռուսաստանի Իրկուտսկի մարզի Սլյուդյանսկի շրջանի կազմում։
Բնակչությունը 2010 թվականին գրանցված տվյալներով կազմում էր 1247 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կանադայի թագավորական հուշարձաններ

Կանադայում մի շարք հուշարձաններ կանգնեցվել են թագավորական ընտանիքի անձանց պատվին՝ ֆրանսիական թագավորական ընտանիքի անդամներ, բրիտանական թագավորական ընտանիքի կամ Կանադական թագավորական ընտանիքի, այսպիսով արտացոլելով երկրի կարգավիճակը` որպես սահմանադրական միապետություն Կանադայի թագի ներքո։


== Ալբերտա ==


== Բրիտանական Կոլումբիա ==


== Մանիտոբա ==


== Օնտարիո ==


== Քվեբեկ ==


== Սասկաչևան ==


== Ծանոթագրություններ ==
Էլ-Քիսե

Էլ-Քիսե, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
The Most Beautiful Moment in Life, Part 1

The Most Beautiful Moment in Life, Part 1 (կորեերեն՝ 화양연화 pt.1, ռոմանացում՝ Hwayang-yeonhwa pt.1), BTS հարավկորեական բոյ բենդի երրորդ մինի-ալբոմը։ Թողարկվեց 2015 թվականի ապրիլի 29-ին, ինչպես առաջին ալբոմ իրենց երկու ալբոմներից կազմված պրոեկտից, որը կենտրոնացած է «երիտասարդության» վրա։ Կազմված է 9 երգից, «I Need U» գլխավոր սինգլը ներառյալ։ Հունիսին խումբը զբաղված էր «Dope» երգի գովազդով։
2015 թվականին The Most Beautiful Moment in Life, Part 1-ը Հարավային Կորեայում 6-րդ ամենագնվող ալբոմն էր։


== Պատրաստում և ռելիզ ==
2015 թվականի ապրիլի 17-ին YouTube-ում թողարկվեց անիմացիոն թրեյլեր խմբի վերադարձի առթիվ։ Ապրիլի 19-ին Big Hit-ը հայտարարեց ալբոմի անունը և թողարկեց մի քանի պրոմո-նկարներ։ Ապրիլի 26-ին թողարկվեց ալբոմի նախադիտումը, ինչը հաստատեց «I Need U»-ն, ինչպես գլխավոր սինգլ։ Ապրիլի 23-ին թողարկվեց «I Need U» տեսահոլովակի տիզեր և հեշթեգ «#INEEDU»-ն Թվիթթերի համաշխարհային թրենդերում էր։
Ալբոմն առաջինը դարձավ, որտեղ յուրաքանչյուր անդամ մասնակցում էր երգերի տեքստերի գրման կամ երաժշտության պրոդյուսերավորման մեջ։ Չնայած նրան, որ ալբոմի անունը թարգմանվում է ինչպես, «ամենագեղեցիկ պահերը կյանքում», խումբը ցանկանում է արտահայտել բոլոր դժվարությունները, որոնց միջով անցնում են երիտասարդները։ Ռեփ Մոնսթրը և Շուգան ի պատասխան նյութի պատրաստման ժամանակի երկարությանը բացատրեցին, որ իրենց յուրաքանչյուր ալբոմի վրա նրանք աշխատում են, ինչպես կաշխատեին լիարժեք ստուդիականի վրա, և յուրաքանչյուր անդամ ցանկանում է «պատմել շատ լավ պատմություններ»։
MWave-ի համար հարցազրույցում խումբը պատմեց, որ «I Need U»-ին ավելի շատ ժամանակ են հատկացրել, քան իրենց մնացած սինգլներին. ««I Need U»-ի վրա աշխատելիս մենք երեք կամ չորս անգամ ավելի շատ ժամանակ ենք ծախսել, համեմատած մյուս երգերին։ Կան 4 տարբերակներ միևնույն բիթերով։ Սա մշտական խմբագրմամբ երգ է։ Մենք շատ ջանքեր ենք ներդրել և գոհ ենք դրանից»։


== Փրոմոուշեն ==
2015 թվականի ապրիլի 30-ին խումբը ելույթ ունեցավ M! Countdown-ում։ Նրանք շարունակեցին փրոմոուշենը MBC-ի, SBS-ի, Arirang TV-ի և KBS-ի երաժշտական շոուներում, չնայած այն փաստին, որ «Fun Boys»-ը և «Converse High»-ը պիտանի չէին KBS-ում հեռարձակման համար, և վերջինները դարձան անհամապատասխան նաև MBC-ի համար։ Ընդհանուր առմամբ նրանք հաղթանակ են տարել 5 անգամ տարբեր երաժշտական ծրագրերում։


== Տեսահոլովակ ==
«I Need U»-ի տեսահոլովակը թողարկվեց 2015 թվականի ապրիլի 29-ին, և այնտեղ ավելի շատ ուշադրությունը տրվում է դերասանական խաղին, այլ ոչ թե պարարվեստին, ինչը բավականին ոչ սովորական էր խմբի տեսահոլովակների համար։ 16 ժամում տեսահոլովակը հավաքեց ավելի քան մեկ միլլիոն դիտում։ Տրված տարբերակը ուներ 15+ տարիքային սահմանափակում, իսկ մայիսի 10-ին թողարկվեց օրիգինալ տարբերակը 19+ տարիքային սահմանափակմամբ։
Հունիսի 23-ին թողարկվեց «Dope» երգի տեսահոլովակը, որը հավաքեց մեկ միլիոնից ավելի դիտում, 15 ժամում։ 2016 թվականի հոկտեմբերի 24-ին տեսահոլովակը հավաքեց 100 միլիոնից ավելի դիտում՝ դառնալով խմբի ամենադիտվող տեսահոլովակը և առաջինը, որ գրանցեց այդպիսի արդյունքներ։


== Թրեք-ցանկ ==


== Չարտեր ==


=== Շաբաթական չարտեր ===


=== Ամսական չարտեր ===


=== Տարեկան չարտեր ===


== Վաճառք և սերտիֆիկացումներ ==


== Մրցանակներ և անվանակարգեր ==


=== Երաժշտական մրցանակներ ===


=== Երաժշտական ծրագրեր ===


== Ծանոթագրություններ ==
Դոմադամ

Դոմադամ, ճանապարհային կայան Էրզրումից Կարս տանող ճանապարհին։ Հիշատակում է թուրք պատմանագիր
Քյաթիր Չելեբին։


== Ծանոթագրություններ ==
Կոսովոյի միջազգային կառավարական խումբ

Կոսովոյի միջազգային կառավարական խումբը կազմակերպություն է, որը ստեղծվել է Կոսովոյի կարգավիճակի գործընթացին վերաբերող Ահտիսաարի ծրագրի համաձայն։ Այն ստեղծվել է Կոսովոյի ժողովրդավարական զարգացումը ղեկավարելու և լավ կառավարման, բազմազգության և օրենքի գերակայության խթանման համար։
Խումբը պատասխանատու էր Կոսովոյի միջազգային քաղաքացիական ներկայացուցչի (ICR) նշանակման և վերահսկման համար։ ԿԽՄԿ-ը Կոսովոյի «վերջնական լիազորությունն էր, որը վերաբերում էր ծրագրի մեկնաբանմանը» և «ունակ էր չեղյալ հայտարարել Կոսովոյի իշխանությունների կողմից ընդունված որոշումները կամ օրենքները, և պատժամիջոցներ կիրառել ու հեռացնել պետական ​​պաշտոնյաներին, որոնց գործողությունները նա որոշել էր անհամապատասխանեցնել» ծրագրի հետ։ Եվրամիության հատուկ ներկայացուցիչը (EUSR) Կոսովոյում (նշանակված Եվրախորհրդի կողմից) ISG- ի կողմից վերանշանակվեց որպես ICR:
2008-ի Կոսովոյի անկախության հռչակագիրը պաշտոնապես «ընդունում է Ահտիսաարիի պլանի բոլոր պարտավորությունները»։ Այն իր երդմնակալության արարողությունն ունեցավ հինգշաբթի, 2008 թվականի փետրվարի 28-ին։ Սերբիան խումբը ճանաչեց «անօրինական» և այն դատապարտվեց Ռուսաստանի կողմից։
2012 թվականի սեպտեմբերի 10-ին Միջազգային կառավարման խումբը ունեցավ իր վերջին հանդիպումը և պաշտոնապես ավարտեց իր ղեկավարումը։
Անմիջական գործողությամբ, CSP- ն այլևս գոյություն չունի որպես առանձին և գերակա իրավական իշխանություն, և Կոսովոյի Հանրապետության Սահմանադրությունը այժմ հանդիսանում է երկրի իրավական դաշտի միակ հիմքը։
Իսկ Կոսովոն պատասխանատու դարձավ իր կառավարման համար։


== Անդամ երկրներ ==
25  երկիր կան, որոնք անդամ էին Կոսովայի միջկառավարական խմբին, որնցից 15 -ը կազմավորման փուլում էին, և տասը այլ երկրներ միացան հետագայում։ Խմբի յուրաքանչյուր երկիր ճանաչեց Կոսովոյի անկախության հռչակագիրը The Group was composed of 20 EU member states and five non-EU countries.:
Ահտիսարիի նախագիծն ի սկզբանե սահմանում էր ISG- ն, որը բաղկացած էր հետևյալ երկրներից.

 Ֆրանսիա
 Գերմանիա
 Իտալիա
 Ռուսաստան
 Միացյալ Թագավորություն
 Միացյալ Նահանգներ
 Եվրոպական միություն
Եվրոպական հանձնաժողով
ՆԱՏՕISG- ն ասում էր, որ «ISG- ի անդամ դառնալու չափանիշներից մեկը Կոսովոյի անկախության ճանաչումն էր»։  Խումբը կազմված էր  20 անդամ պետություններից և հինգ երկրներից։

 Ավստրիա
 Բելգիա
 Բուլղարիա
 Խորվաթիա
 Չեխիա
 Դանիա
 Էստոնիա
 Ֆինլանդիա
 Ֆրանսիա
 Գերմանիա
 Հունգարիա
 Իռլանդիա
 Իտալիա
 Լատվիա
 Լիտվա
 Լյուքսեմբուրգ
 Նիդեռլանդներ
 Նորվեգիա
 Լեհաստան
 Սլովենիա
 Շվեդիա
 Շվեյցարիա
 Թուրքիա
 Միացյալ Թագավորություն
 Միացյալ Նահանգներ


== Ծանոթագրություններ ==
Նոնավիլ

Նոնավիլ (ֆր.՝ Nonaville), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 195 մարդ, բնակչության խտությունը` 28.26 մարդ/կմ²։ Բնակավայրը զբաղեցնում է 6.90 կմ² տարածք։
2017 թվականի հունվարից Մալավիլ, Էրավիլ, Տուզակ և Վիվիլ համայնքների հետ միասին հանդիսանում է Բելվին համայնքի մաս։


== Աշխարհագրություն ==
Գտնվում է Փարիզ քաղաքից 420 կմ հարավ-արևմուտք, Պուատիե քաղաքից` 125 կմ հարավ, Անգուլեմ քաղաքից` 24 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 122 աշխատունակ (15-64 տարեկան) բնակիչ, որոնցից ակտիվ էին 99-ը, իսկ ոչ ակտիվները` 23։ Ակտիվության ցուցանիշը կազմում է 81,1 %։ 99 աշխատունակ մարդկանցից աշխատել է 93 անձ (48 տղամարդ և 45 կին)։ Գործազուրկ են եղել 6 անձ (3 տղամարդ և 3 կին)։ 23 անաշխատունակներից 10-ը եղել են աշակերտներ կամ ուսանողներ, 6-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հյուսիս (այլ կիրառումներ)

Հյուսիս, կարող է վերաբերել՝

Հյուսիս - հյուսիսի կետ, հորիզոնի չորս գլխավոր կետերից մեկը
Հյուսիս - շաբաթաթերթ
UK R&B Chart

UK R&B Singles Chart և UK R&B Albums Chart (նույնպես հայտնի է հետևյալ անուններով The Official UK R&B Charts, Top 40 RnB Singles և Top 40 RnB Albums, կամ UK Urban Chart), 40 հորիզոնական ունեցող ժամանակակից ռիթմ-ենդ-բլյուզ և հիփ հոփ երաժշտության չարթ, որը կազմում է Official Charts Company (OCC) ընկերությունը Միացյալ Թագավորության երաժշտության վաճառքների հիման վրա։ Չնայած այս չարթերը չեն հեռարձակվում, դրանք հրապարակվում են OCC և BBC Radio 1 վեբ կայքերում, ինչպես նաև UKChartsPlus և Music Week պարբերականներում։ Չարթերում ներառման չափանիշները պարզ չեն, քանի որ այն չի հիմնվում ռիթմ-ենդ-բլյուզ և հիփ հոփ երգի դիրքի վրա UK Singles Chart-ում։
UK R&B չարթերը նաև պարբերաբար ցուցադրվում են երաժշտական հեռուստատեսային ալիքներով (Kiss TV, Viva UK, MTV Base և MTV Hits:


== Ծանոթագրություններ ==


== Արտաքին հղումներ ==
Official R&B Singles Chart
Official R&B Albums Chart
Ձախ Ռադուգա

Ձախ Ռադուգա (ռուս.՝ Левая Радуга), գետ Կամչատկա թերակղզու հյուսիսարևելյան մասում։ Թափվում է Ռադուգա գետ, գետաբերանից ձախ՝ 47 կմ հեռավորության վար։ Գետի երկարությունը 21 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։

Ջրային օբյեկտի, պետական ջրային գրանցման կոդը - 19070000112220000018194


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Խեսուս Ասևես

Խեսուս «Չույ» Ասևես (իսպ.՝ Jesus “Chuy” Aceves 1968, Չալմա, Սակատեկաս), մեքսիկացի տղամարդ, ով տառապում է եզակի անոմալ հիվանդությամբ՝ հիպերտրիխոզով։ Հիպերտրիխոզը հիվանդություն է, որն արտահայտվում է մազերի աճի առատությամբ, բնորոշ չէ մաշկի տվյալ հատվածին և չի համապատասխանում սեռին և/կամ տարիքին։
Խեսուսը ծնվել է Մեքսիկայի Սակատեկաս նահանգի Լորետո շրջանում։ Նա եղել է ընտանիքի երկրորդ անդամը, ով տառապել է այս եզակի հիվանդությամբ։ Նրա դեմքը պատված է մազերով, որի պատճառով նրան նմանեցնում են լեգենդար Մարդագայլին կամ էլ որոշների կարծիքով՝ կապկամարդուն։ Կրկեսի արտիստը ամուսնացած է և ունի երկու դուստր, որոնցից մեկը նույնպես ունի այս «առանձնահատկությունը»։ Նրա քույրը` Լիլին, նույնպես ծնվել է այս հիվանդությամբ։ Վերջինս ամուսնացած է, ունի մեկ որդի և աշխատում է Մեխիկոյի ոստիկանական բաժանմունքներից մեկում։ Ընտանիքում շատերը հավատում են, որ իրենք լեգենդար Խուլիա Պաստրանայի ժառանգներն են, ով ստացել էր «կապիկների դուստր» մականունը։
2005 թվականին Ասևեսը առաջին անգամ սափրվել է ԲիԲիՍիի «Հեշտ չէ լինել գայլ տղա» (անգլ.՝ It’s Not Easy Being a Wolf Boy) փաստագրական ֆիլմում։ Նա սափրվել էր՝ հույս ունենալով ստանալ մշտական աշխատանք իր բնակավայրում և երկարատև ժամանակով չլքել ընտանիքը։ Սակայն մշտական աշխատանքի համար վճարվող աշխատավարձը այդքան բարձր չէր, որքան գարշելիների շոուում կամ կրկեսում ստացած վարձատրությունը։ Ներկայումս Չույը աշխատում է «Վարգաս» կրկեսի կուլիսներում։
2007 թվականին Չույը ներառվել է Գինեսի ռեկորդների և Ripley’s Believe It or Not! գրքերում։


== Աշխատանքը հեռուստատեսությունում ==


== Ծանոթագրություններ ==


== Արտաքին հղումներ ==
Хесус Асевес Internet Movie Database կայքում
Կամառլես

Կամառլես  (իսպ.՝ Camarles), մունիցիպալիտետ Կատալոնիայում։ Գտնցում է Տառագոնա պրովինցիայում, Կատալոնիա ինքնավար համայքնի կազմում։
Տարածքը կազմում է 25,2 կմ²։ Բնակչությունը՝ 3 617 մարդ։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ Archived 2016-01-24 at the Wayback Machine.
Datos generales Archived 2008-04-26 at the Wayback Machine.
Datos estadísticos
Կիրիխ Փոքր

Կիրիխ Փոքր, գյուղ Արևելյան Հայաստանի Երևանի նահանգի Ալեքսանդրապոլի գավառում։
Գտնվում է Հայաստանի տարածքում։


== Բնակչություն ==
1908 թվականին գյուղն ունեցել է 556 հայ բնակիչ։


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Գիգանտոզավր

Գիգանտոզավր (լատիներեն - Gigantosaurus,«հսկայական մողես»), զավրոպոդային դինոզավրերի կասկածելի ցեղ։ Հայտնի է Անգլիայի յուրյան նստվածքներից։ Ներկայումս Gigantosaurus megalonyx տեսակը նշված է ինչպես nomen dubium և դիտարկվում է որպես Պելոզավրի հոմանիշ տեսակ։


== Պատմություն ==
Առաջին անգամ նկարագրվել է անգլիացի հայտնի հնէաբան Հարրի Սիլեյի կողմից 1869 թվականին որպես Gigantosaurus megalonyx։ 1908 թվականին թվականին հնէաբան Էբերհարդ Ֆրաասը իդենտիֆիկացրեց Տանզանիայում հայտնաբերված երկու տարբեր զաուրոպոդների մնացորդները, որոնց նա անվանեց Gigantosaurus robusta և Gigantosaurus africanus։ Երրորդ ձևը՝ Gigantosaurus dixeyi, որը 1928 թվականին անվանվեց Հաուգտոնի կողմից ներկայումս կրում է Malawisaurus անվանումը։
Նկարագրելով երկու նոր տեսակներ Ֆրաասը կարծում էր, որ Gigantosaurus անվանումը հասանելի է, քանի որ այդ ժամանակներում մտածում էին, որ Gigantosaurus megalonyx-ը հանդիսանում է Ornithopsis-ի կրտսեր հոմանիշը։ Ավելի ուշ Gigantosaurus robusta-ն վերանվանվեց Janenschia, իսկ Gigantosaurus africanus-ն Tornieria, որին որոշ գիտնականներ դիտարկում են որպես Barosaurus։


== Ծանոթագրություններ ==


== Արտաքին հղումներ ==
https://www.tnaflix.com/search.php?what=belle%20delphine%20onlyfans
Շչելկանովո (գյուղ, Վյազեմսկի շրջան)

Անվան այլ կիրառումների համար տե՛ս՝ ՇչելկանովոՇչելկանովո (ռուս.՝ Щелканово), գյուղ Ռուսաստանի Սմոլենսկի մարզի Վյազեմսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բելգարդ սյուր Վալսերին (այլ կիրառումներ)

Բելգարդ սյուր Վալսերին, կարող է վերաբերել՝

Բելգարդ սյուր Վալսերին - համայնք Ֆրանսիայի Էնի գավառում՝ Նանտյուա շրջանի Բելգարդ սյուր Վալսերին կանտոնում
Բելգարդ սյուր Վալսերին - Ֆրանսիայի կանտոն է, գտնվում է Ռոն-Ալպ շրջանում։ Էն դեպարտամենտի կանտոն
Լեյկոպենիա

Լեյկոպենիա, (հուն.  λευκός – սպիտակ, πενία – աղքատություն), լեյկոցիտոպենիա, լեյկոցիտների բացարձակ քանակի նվազումը շրջանառու արյան մեջ։ Լինում է ֆիզիոլոգիական տարբեր վիճակների ժամանակ (թափառող նյարդի տոնուսի բարձրացում, մակերիկամային գեղձերի և սիմպաթիկ նյարդային համակարգի ֆունկցիայի նվազում, քաղց ևն) արյան վերաբաշխման հետևանքով։ Գոյություն ունի նաև ընտանեկան «կոնստիտուցիոն» լեյկոպենիա։ Երբեմն զարգանում է վարակիչ հիվանդություններից հետո, արյան կրկնակի փոխներարկումից, որոշ դեպքերում՝ դեղանյութերի (ամիդոպիրին, սուլֆանիլամիդային պատրաստուկներ) ընդունումից։ Գրիպի, ընդերային լեշմանիոզի, որովայնային տիֆի, բրուցելոզի, մալարիայի և այլ հիվանդությունների դեպքում Լեյկոպենիան ունի ախտորոշիչ նշանակություն։ Ծանր Լեյկոպենիա զարգանում է ոսկրածուծի ճարպային կազմափոխման՝ ապլազիայի դեպքում, առաջանում է որպես ինքնուրույն հիվանդություն (ապլաստիկ անեմիա) իոնացնող ճառագայթների ազդեցության, ինչպես նաև ծանր թունավորումների (բենզոլ, որոշ դեղանյութեր) հետևանքով։ 


== Տես նաև ==
Լեյկոցիտոզ


== Ծանոթագրություններ ==